പ്രതിഷേധം സംഘടിപ്പിച്ചു വൈക്കം: കേന്ദ്രസര്ക്കാരിന്റെ ജനവിരുദ്ധ നയങ്ങള്ക്കെതിരേ സിപിഎമ്മിന്റെ നേതൃത്വത്തില് കേന്ദ്ര സര്ക്കാര് ഓഫീസുകള്ക്ക് മുന്നിലും ബ്രാഞ്ചു കേന്ദ്രങ്ങളിലും ജനകീയ പ്രതിഷേധം സംഘടിപ്പിച്ചു. വൈക്കം ഏരിയയിലെ 92 കേന്ദ്രങ്ങളിലായി നടന്ന സമര പരിപാടിയില് നൂറു കണക്കിനാളുകള് പങ്കെടുത്തു. വൈക്കം ഹെഡ് പോസ്റ്റ് ഓഫീസിന് മുന്നില് നടന്ന പ്രതിഷേധം സിപിഎം ജില്ലാ സെക്രട്ടറിയേറ്റ് അംഗം പി.കെ. ഹരികുമാര് ഉദ്ഘാടനം ചെയ്തു. ഏരിയാ കമ്മിറ്റി അംഗം എം. സുജിന് അധ്യക്ഷത വഹിച്ചു. വെച്ചൂര് അംബിക മാര്ക്കറ്റ് പോസ്റ്റ് ഓഫീസിനു മുന്നില് നടന്ന പ്രതിഷേധം ജില്ലാ കമ്മിറ്റി അംഗം കെ.കെ. ഗണേശനും ഉല്ലല പോസ്റ്റ് ഓഫീസിനു മുന്നില് നടന്ന സമരം ഏരിയ സെക്രട്ടറി കെ.അരുണനും ഉദ്ഘാടനം ചെയ്തു. ചാലപ്പറന്പില് പി. ശശിധരന്, തോട്ടുവക്കത്ത് പി. ഹരിദാസ്, ഉദയനാപുരത്ത് പി.വി. പുഷ്കരന്, വല്ലകത്ത് ടി.ടി. സെബാസ്റ്റ്യന്, ചെമ്മനത്തുകരയില് കെ.കെ. ശശികുമാര്, തോട്ടകത്ത് കെ. രാധാകൃഷ്ണന് നായര്, മാരാംവീട്ടില് കെ. കുഞ്ഞപ്പന്, ഇടയാഴത്ത് എന്. സുരേഷ് കുമാര് എന്നിവര് പ്രതിഷേധ സമരം ഉദ്ഘാടനം ചെയ്തു.